Ur vro etre ar Meurvor atlantel hag ar Mor Kreizdouar eo Spagn (pe Bro-Spagn). Dont a ra hech anv eus ar ger latin Hispania. Spagn, zo Rouantelezh Spagn hech anv ofisiel, zo anezhi ur vro eus Mervent Europa, gant div englozadenn e Norzhafrika (Maroko). Un demokratelezh eo hag aozet eo evel ur unpenniezh daeliek. Ur vro diorroet eo ha zo en 9vet plas evit a sell an armerzh er bed a-bezh. Ur vro all, Portugal hech anv, a gaver e Kornôg hag e Mervent al Ledenez ispanek pe iberek (diwar anv an Iberianed, ar bobl he doa graet hech annez eno er Ragistor. Er Su da Spagn emañ Jibraltar (un tiriad tramor saoz) hag ivez Maroko, zo enklozet enni div geoded spagnat (Ceuta) ha (Melilla). Er biz da Spagn emañ ar Pireneoù, a zo ul lod anezho da Frañs, hag ivez Andorra, ur briñselezh vihan zizalch anezhi. E Spagn emañ ivez an inizi Balearez er mor Kreizdouar, an inizi Kanariez er Meurvor Atlantel hag enezennoù didud niverus er Mor Kreizdouar eus tu strizh-mor Jibraltar, anavezet eo evel lechioù ar riegezh (Plazaz de soberanía), evel an inizi Chafarinas, Enez Alborán, ar « reier » eus Vélez hag eus Alhucemas hag an enezenn vihan Enez Perisilh. Er biz da Spagn, er Pireneoù, ez eus un englozadenn vihan eus Katalonia, ur gêr zo Llívia hech anv hag hi gronnet gant an tiriad gall.